smcproject/ml-wiki-sentences huggingface dataset:
1887 ഓടെ സയാമീസ് സർക്കാർ, ബാങ്കോക്കിൽ നിന്നും കൊറാട്ടിലേയ്ക്ക് അയുത്തായ വഴി ഒരു റെയിൽപ്പാത നിർമ്മിക്കാൻ തീരുമാനിക്കുകയും ഒരു സർവ്വേ നടത്തുവാൻ ബ്രിട്ടീഷ് റെയിൽവേ കോൺട്രാക്ടർമാരെ നിയമിക്കുകയും ചെയ്തു.
ഇപ്പോൾ വടക്കുകിഴക്കൻ പാതയെന്നറിയപ്പെടുന്ന പാതയുടെ ആദ്യഭാഗമായ കൊറാത്തിലേയ്ക്കുള്ള പാത 1900 ൽ തുറന്നു.
ഇരുപതാം നൂറ്റാണ്ടിന്റെ തുടക്കം മുതൽ പർവതങ്ങളുടെ മേലാപ്പായി നിന്നിരുന്ന യഥാർത്ഥ വനപ്രദേശം നശിപ്പിക്കപ്പെട്ടു.
പ്രദേശത്ത് റെയിൽവേ പാതക്കായുള്ള അനുബന്ധ നിർമ്മാണപ്രവർത്തനങ്ങൾ പൂർത്തിയാക്കിയതിന് ശേഷവും വൃക്ഷങ്ങൾ വെട്ടിനിരത്തി ഭൂമി കൃഷിയോഗ്യമാക്കി മാറ്റിയിരുന്നു.
ബാങ്കോക്കിൽ നിന്ന് നഖോൺ റാറ്റ്ച്ചസീമയിലേക്കുള്ള പാതയും ഒരു ഹൈവേയും മാത്രമാണ് അടുത്തകാലംവരെ പർവ്വതവ്യൂഹം കടന്നു പോയിരുന്നത്.
മദ്ധ്യ തായ്ലൻനെ ബന്ധിപ്പിക്കുന്ന കൂടുതൽ റോഡുകളുടെ നിർമ്മാണത്തോടെ വനനശീകരണം പൂർവ്വാധികം വർദ്ധിച്ചു.
1950 ൽ സറാബൂരി, നഖോൺ റോറ്റ്ച്ചസീമ എന്നിവയെ ബന്ധിക്കുന്നതും മലനിരയെ ഭേദിച്ചു കടന്നു പോകുന്നതുമായ തായ്ലാന്റ് റൂട്ട് 2 (മിട്രാഫാപ് റോഡ് എന്നും അറിയപ്പെടുന്നു) എന്ന പ്രധാന പാത നിർമ്മിക്കപ്പെട്ടു.
സംരക്ഷിതപ്രദേശങ്ങൾ
ഈ മലനിരകളോടൊപ്പം സങ്കംഫായെങ് നിരകളും ചേർന്നു അവയുടെ തെക്കൻ പരിധിയിൽ ഡോങ് ഫയായൻ-ഖാവോ യായി ഫോറസ്റ്റ് കോംപ്ലക്സ് രൂപീകരിക്കുന്നു.
ഈ കോംപ്ലക്സിൽ നിരവധി ദേശീയോദ്യാനങ്ങൾ ഉൾപ്പെട്ടിരിക്കുന്നു.
2005 ൽ യുനെസ്കോ വേൾഡ് ഹെറിറ്റേജ് പട്ടികയിൽ ഈ പ്രദേശം രേഖപ്പെടുത്തിയിട്ടുണ്ട്.
മൊത്തം 6,155 ചതുരശ്ര കിലോമീറ്റർ ഭൂപ്രദേശം ഈ കോംപ്ലക്സിൽ സംരക്ഷിക്കപ്പെട്ടിരിക്കുന്നു.
ഫായുങ് മരങ്ങളുടെ (സയാമീസ് റോസ്‍വുഡ്) നിയമവിരുദ്ധമായ വെട്ടിയെടുക്കൽ തടയാൻ തായ്ലാന്റ്  മതിയായ നിയമനിർമ്മാണം നടത്താത്തതിനാൽ  2016 മദ്ധ്യത്തോടെ യുണെസ്കോ, നാശം നേരിടുന്ന ലോക പൈതൃക സ്മാരകങ്ങളുടെ പട്ടികയിൽ ഡോംഗ് ഫയായൻ-ഖാവോ യായിയെ ഹ്രസ്വമായി പരിഗണിച്ചിരുന്നു.
ഡോങ് ഫായ യെൻ മലനിരകളിലെ മറ്റ് സംരക്ഷിത പ്രദേശങ്ങൾ താഴെപ്പറയുന്നവയാണ്:
പാ ഹിന് ങാം ദേശീയോദ്യാനം
ഫു ഖിയാവോ വന്യമൃഗസംരക്ഷണകേന്ദ്രം
ടാറ്റ് ടോൺ ദേശീയോദ്യാനം
നാം ഫോങ് ദേശീയോദ്യാനം
ഫു ലാൻ കാ ദേശീയോദ്യാനം
സാപ് ലാങ്ക വന്യമൃഗസംരക്ഷണകേന്ദ്രം
ഖാവോ സോഫോട്ട് നോൺ-ഹണ്ടിങ് ഏരിയ ചിത്രശാല The Luak ridge in morning fog with the Sonthi valley in front പാ ഹിൻ ങ്കാം ദേശീയോദ്യാനത്തിലെ ശിലാ രൂപീകരണങ്ങൾ.
പാ ഹിൻ ങ്കാം ദേശീയോദ്യാനത്തിലെ സിയാം തുലിപ് പുഷ്പം.
ഖാവോ കോക്ക് ടാക്കോയും പാ സാക് ചൊലാസിറ്റ് ഡാമും.
അവലംബം ↑ ↑ Land Use in Northeastern Thailand ↑ Map of Bangkok and 22 nearby provinces , PN Map ↑ Britannica Khorat Plateau ↑ A History of Thai Railways ↑ ↑
ഡോഗ് ഇയേഴ്‌സ് ഇംഗ്ലീഷ് വിലാസം https://ml.wikipedia.org/wiki/Dog_Years
സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച നോവലാണ് ഡോഗ് ഇയേഴ്‌സ് .
ഡാൻസിങ് ട്രലജിയിലെ അവസാന നോവലാണിത്.
രണ്ടാം ലോകമഹായുദ്ധത്തിനു മുൻപ് മുതൽ യുദ്ധാനന്തര കാലം വരെ നീളുന്ന കാലത്തിലൂടെ വാൾട്ടർ മാറ്റേണും പാതി യഹൂദനായ എഡ്വാഡ് ആംസെൽ എന്നീ രണ്ട് മനുഷ്യരുടെ കഥയാണിത്.
ഡോഗ്ര റെജിമെന്റ്
ഇന്ത്യൻ കരസേനയിൽ  നിലവിലുള്ള റെജിമെന്റുകളിൽ ഒന്നാണ് ഡോഗ്ര റെജിമെന്റ് .
ബ്രിട്ടീഷ് ഭരണകാലത്ത് 17 -ആം റെജിമെന്റ് എന്നുവിളിക്കപ്പെട്ടിരുന്നതു തന്നെയാണിത്.
ജമ്മു-കശ്മീർ,ഹിമാചൽ പ്രദേശ്,പഞ്ചാബ് എന്നിവിടങ്ങളിൽ നിന്നുള്ള 'ഡോഗ്രാ'കൾ ആണ്  ഇതിലേയ്ക്കു തിരഞ്ഞെടുക്കപ്പെട്ടിരുന്നത്.
പുറം കണ്ണികൾ History of the Dogra Regiment The Dogra Regiment - Bharat Rakshak Archived 2010-01-25 at the Wayback Machine .
Commonwealth Regiments Site Archived 2007-09-11 at the Wayback Machine .
ഡോങ്ബിടൈറ്റൻ ഇംഗ്ലീഷ് വിലാസം https://ml.wikipedia.org/wiki/Dongbeititan
സോറാപോഡ് വിഭാഗത്തിൽ പെട്ട ഒരു ദിനോസർ ആണ് ഡോങ്ബിടൈറ്റൻ .
ഇവ ജീവിച്ചിരുന്നത് തുടക്ക ക്രിറ്റേഷ്യസ് കാലത്ത് ആണ് .
ഭാഗികമായ ഫോസ്സിൽ മാത്രമേ കണ്ടു കിട്ടിയിടുള്ളൂ.
തല ഒഴിച്ചുള്ള ഈ ഫോസ്സിൽ ആണ് ഹോലോ ടൈപ്പ് (DNHM D2867) .
ചൈനയിൽ നിന്നും ആണ് ഫോസ്സിൽ കണ്ടു കിട്ടിയത് .
അവലംബം ↑ http://www.dinochecker.com/dinosaurs/DONGBEITITAN ↑
കൊന്യാക്ക്
കൊന്യാക്ക് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
നാഗാലാന്റിലെ കൊന്യാക്ക് ജനവിഭാഗത്തെക്കുറിച്ചറിയാൻ കൊന്യാക്ക് (ജനവിഭാഗം) കാണുക.
നാഗാലാന്റിൽ കണ്ടെത്തിയ പരാദ സസ്യത്തെക്കുറിച്ചറിയാൻ കൊന്യാക്ക് (പരാദ സസ്യം) കാണുക.
കൊപ്പുചെടി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Gynura_travancorica
പശ്ചിമഘട്ടതദ്ദേശവാസിയായ ഒരു ചെറുസസ്യമാണ് കൊപ്പുചെടി .
( ശാസ്ത്രീയനാമം : Gynura travancorica ) .
ആവാസവ്യവസ്ഥയുടെ നാശം കൊണ്ടും വികസനപ്രവർത്തനങ്ങൾ കൊണ്ടും ഈ സസ്യം വംശനാശഭീഷണിയിലാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Gynura travancorica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gynura travancorica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊന്യാക്ക് (പരാദ സസ്യം) ഇംഗ്ലീഷ് വിലാസം https://ml.wikipedia.org/wiki/Gleadovia_konyakianorum
ഇന്ത്യയിലെ നാഗാലാന്റിൽ നിന്നും കണ്ടെത്തിയ ഒരു പരാദ സസ്യമാണ് ' ഗ്ലിയാഡോവിയ കൊൻയാകിയാനോറും .
ബൊട്ടാണിക്കൽ സർവ്വേ ഓഫ് ഇന്ത്യയിലെ പര്യവേക്ഷകരാണ് ഇത് കണ്ടെത്തിയത്.
നാഗാലാന്റിലെ കൊന്യാക്ക് ജനവിഭാഗത്തോടുള്ള ബഹുമാനാർത്ഥമാണ്  സസ്യത്തിന് ഈ ശാസ്ത്രനാമം നൽകിയത് .
ഹരിതകമില്ലാത്ത ഈ സസ്യം മറ്റ് ഹരിത സസ്യങ്ങളെ ആശ്രയിച്ചാണ് ജീവിക്കുന്നത്.
സ്ടോബിലാന്തസ് സ്പീഷീസിൽ ഉൾപ്പെടുന്ന സസ്യമാണ് ഇത്.
ഗ്ലിയാഡോവിയ കൊൻയാകിയാനോറും (Gleadovia konyakianorum (Orobanchaceae))എന്നാണ് ശാസ്ത്രനാമം .
സമുദ്രനിരപ്പിൽ നിന്ന് 1500 മീറ്ററിലേറെ ഉയരമുള്ള അർദ്ധ നിത്യഹരിത വനങ്ങളിലാണ് ഇവ കാണപ്പെടുന്നത്.
പത്തു സെന്റീമീറ്ററോളം വളരുന്നു.
വെളുത്ത പൂക്കളാണ് ഉണ്ടാവുന്നത്.
കൊന്സ്കൊവൊല ഇംഗ്ലീഷ് വിലാസം https://ml.wikipedia.org/wiki/Ko%C5%84skowola കൊന്സ്കൊവൊല (Końskowola) അപരനാമം: പോരാളികളുടെ ഗ്രാമം പ്രമാണം:KurowPoland.png 51°24′40″N 22°03′07″E ﻿ / ﻿ 51.411°N 22.052°E ﻿ / 51.411; 22.052 ഭൂമിശാസ്ത്ര പ്രാധാന്യം ഗ്രാമം രാജ്യം പോളണ്ട് പ്രവിശ്യ ലുബ്ലിൻ‍ ഭരണസ്ഥാപനങ്ങൾ ജിമിന (മുനിസിപ്പാലിറ്റി) മേയർ Ewa Gruza വിസ്തീർണ്ണം 9.81 ചതുരശ്ര കിലോമീറ്റർ ജനസംഖ്യ 2,188 ജനസാന്ദ്രത 223/ ച.
മീ കോഡുകൾ • തപാൽ • ടെലിഫോൺ 24-130 +48 81 സമയമേഖല UTC +1 പ്രധാന ആകർഷണങ്ങൾ Coat of കൊന്സ്കൊവൊല
കൊന്സ്കൊവൊല ( പോളിഷഭാഷ : Końskowola , IPA : [kɔɲskɔ'vɔla]) പോളണ്ടിലെ ഒരു ചെറുഗ്രാമമാണ്.
തെക്കുകിഴക്കൻ പോളണ്ടിലെ ക്യുറോക്കാ നദീതീരത്താണ് പുരാതനമായ ഈ ഗ്രാമം സ്ഥിതിചെയ്യുന്നത്.
ലുബ്ലിൻ മുനിസിപ്പാലിറ്റിയുടെ തലസ്ഥാനംകൂടിയാണ് 2,188 പേർ വസിക്കുന്ന ഈ ഗ്രാമം.
കൊപ്പം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koppam_Gramapanchayath കൊപ്പം കൊപ്പം 10°52′N 76°11′E ﻿ / ﻿ 10.86°N 76.18°E ﻿ / 10.86; 76.18 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പട്ടാമ്പി ലോകസഭാ മണ്ഡലം പാലക്കാട്‌ ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 25.85 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 22286 ജനസാന്ദ്രത 862/ ച.
പാലക്കാട്  ജില്ലയിലെ പട്ടാമ്പി താലൂക്കിൽ പട്ടാമ്പി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കൊപ്പം ഗ്രാമപഞ്ചായത്ത് .
വള്ളുവനാട് താലൂക്കിന്റെ ഭാഗമായി 1961-ലാണ് കൊപ്പം പഞ്ചായത്ത് രൂപീകരിക്കപ്പെട്ടത്..
25.85 ചതുരശ്രകിലോമീറ്റർ വിസ്തൃതിയുളള കൊപ്പം ഗ്രാമപഞ്ചായത്ത് കുലുക്കല്ലൂർ , വല്ലപ്പുഴ , ഓങ്ങല്ലൂർ , മുതുതല , തിരുവേഗപ്പുറ , വിളയൂർ എന്നീ പഞ്ചായത്തുകളുമായും പട്ടാമ്പി നഗരസഭയുമായും അതിർത്തി പങ്കിടുന്നു.
ജി.വി.എച്ച്.എസ്.എസ് സ്കൂൾ പ്രധാന സ്ഥാപനമാണ്ചരിത്രപരമായി കരിങ്ങനാട് ഗ്രാമം.
6 വാർഡുകൾ അവലംബം http://www.trend.kerala.gov.in Archived 2019-09-02 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കൊപ്പം ഗ്രാമപഞ്ചായത്ത് Archived 2016-03-04 at the Wayback Machine .
കൊന്നത്തടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Konnathady_Gramapanchayat
9°57′25″N 77°1′43″E ﻿ / ﻿ 9.95694°N 77.02861°E ﻿ / 9.95694; 77.02861 ഇടുക്കി ജില്ലയിലെ ഇടുക്കി താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് കൊന്നത്തടി ഗ്രാമപഞ്ചായത്ത് .
ഇത്  അടിമാലി ബ്ലോക്കിലെ ‍, കൊന്നത്തടി വില്ലേജ് പരിധിയിലാണ് നിലകൊള്ളുന്നത്.
96 ചതുരശ്ര കിലോമീറ്ററാണ് പഞ്ചായത്തിന്റെ വിസ്തീർണ്ണം.
1962-ൽ ഉടുമ്പൻചോല പഞ്ചായത്ത് വിഭജിക്കുകയും അതേതുടർന്ന് 1964-ൽ നടന്ന തെരഞ്ഞെടുപ്പോടു കൂടി പഞ്ചായത്തിന്റെ പ്രവർത്തനം തുടങ്ങുകയും ചെയ്തു.
ശ്രീമതി രമ്യ റനീഷ് ആണ് ഇപ്പോഴത്തെ പഞ്ചായത്ത് പ്രസിഡന്റ് ശ്രീ. ടി.പി. മൽക്കയാണ് ഇപ്പോഴത്തെ വൈസ് പ്രസിഡന്റ്.
മഹാശിലായുഗാവശിഷ്ടങ്ങൾ
കമ്പിളികണ്ടം, മുനിയറ, കൊമ്പൊടിഞ്ഞാൽ എന്നിവിടങ്ങളിൽ കാണുന്ന മുനിയറകൾ, പാറത്തോട്ടിൽ നിന്നും, കരിമലയിൽ നിന്നും കണ്ടെടുത്തിട്ടുള്ള മൺപാത്രങ്ങൾ, ആയുധങ്ങൾ എന്നിവയ്ക്ക് കേരളത്തിന്റെ മറ്റ് പ്രദേശങ്ങളിൽ നിന്നും കണ്ടെടുത്തിട്ടുള്ള മഹാശിലായുഗ അവശിഷ്ടങ്ങളോടുള്ള സാമ്യം കണക്കിലെടുക്കുമ്പോൾ ഇവിടെ ബി.സി 700 നും 400 നും ഇടയിൽ ജനവാസം ഉണ്ടായിരുന്നു എന്ന് അനുമാനിച്ചിട്ടുണ്ട്.
മഹാശിലായുഗകാലത്തെ നന്നങ്ങാടികളും മുനിയറകളും തിങ്കൾക്കാട്, കൊമ്പൊടിഞ്ഞാൽ, പണിക്കൻകുടി, പൂതാളി എന്നിവിടങ്ങളിൽ കണ്ടെത്തിയിട്ടുണ്ട്.
പഞ്ചായത്തിലെ മരക്കാനം മലമേട്ടിലും സമീപപ്രദേശങ്ങളിലുമായി മഹാശിലായുഗകാലത്തെ ഉരൽക്കുഴിയും അടയാളക്കല്ലുകളും കണ്ടെത്തിയിട്ടുണ്ട്.
പാറക്കെട്ടുകൾ നിറഞ്ഞ മലമുകളിലേക്കുള്ള ഒറ്റയടിപ്പാതയിൽ രണ്ടിടങ്ങളിൽ വാളുപോലെ കല്ലിൽ കൊത്തിയിരിക്കുന്നത് കാണാൻ കഴിയും.
മലമുകളിലാണ് ഉരൽക്കുഴി.
അമ്പത് ലിറ്ററോളം വെള്ളം നിറയ്ക്കാൻ കഴിയുന്ന വൃത്താകൃതിയിലുള്ള കുഴിയാണിത്.
അതിരുകൾ വടക്ക് - പന്നിയാർ പുഴ തെക്ക് - ചിന്നാർ പുഴ കിഴക്ക് - ഉടുമ്പൻചോല പഞ്ചായത്ത് പടിഞ്ഞാറ് - പെരിയാർ വാർഡുകൾ പൊൻമുടി മരക്കാനം കൊമ്പൊടിഞ്ഞാൽ മുനിയറ നോർത്ത് മുനിയറ സൗത്ത് മുള്ളരിക്കുടി പെരിഞ്ചാംകുട്ടി പണിക്കൻകുടി ഇരുമലക്കപ്പ് പാറത്തോട് കമ്പിളികണ്ടം ചിന്നാർ മങ്കുവ പനംകുട്ടി മുക്കുടം മുതിരപ്പുഴ കൊന്നത്തടി സൗത്ത് കൊന്നത്തടി നോർത്ത് വിമലാസിറ്റി അവലംബങ്ങൾ സ്രോതസ്സുകൾ http://www.trend.kerala.gov.in Archived 2019-09-02 at the Wayback Machine .
http://www.lsg.kerala.gov.in/pages/lb_general_info.php?intID=5 ID=574 ln=ml Census data 2001
കൊന്നാര സയ്യിദ് മുഹമ്മദ് കോയ തങ്ങൾ
1921 മലബാർ കലാപത്തിൻറെ മുൻനിരയിൽ ഉണ്ടായിരുന്ന കൊന്നാര തങ്ങന്മാർ എന്നറിയപ്പെട്ട വിപ്ലവ നേതാക്കളിലെ പ്രധാനിയായിരുന്നു  എന്ന് വിളിക്കപ്പെട്ടിരുന്ന സയ്യിദ് മുഹമ്മദ് കോയ കൊന്നാര തങ്ങൾ.
ബ്രിട്ടീഷ് വിരുദ്ധ പോരാളി ,മത പണ്ഡിതൻ , സൂഫി വര്യൻ, ഖിലാഫത്ത് നേതാവ് എന്നീ നിലകളിൽ പ്രസിദ്ധനായിരുന്നു ഇദ്ദേഹം.
ബ്രിട്ടീഷ് വിരുദ്ധ സമര രംഗത്ത് നിറസാന്നിധ്യമായ ഇദ്ദേഹത്തെ 1922 ആഗസ്ററ് മാസം ബ്രിട്ടീഷ് പട്ടാളം  പിടികൂടി  വധ ശിക്ഷയ്ക്ക് വിധേയമാക്കി.
എഡി 1521-ൽ  ബുഖാറയിൽ  നിന്നും കോലത്ത് നാട് രാജ്യത്തിലേക്ക് എത്തിച്ചേർന്ന സൂഫി യതി സയ്യിദ് ജലാലുദ്ദീൻ  അല്ബുഖാരി യുടെ പിൻതലമുറയിലാണ് മുഹമ്മദ് കോയയുടെ ജനനം.
ഈ പരമ്പരയിലെ സയ്യിദ് മുഹമ്മദ് ബുഖാരി കൊന്നാര ഗ്രാമത്തിൽ ആവാസമുറപ്പിച്ചതോടെ പിൽകാലത്ത് കൊന്നാര തങ്ങമ്മാർ എന്ന പേരിൽ ഈ കുടുംബം പ്രശസ്തമായി.
കൊന്നാര കുടുംബത്തിലെ സയ്യിദ് അബൂബക്കറിൻറെ മകനായാണ് മുഹമ്മദ് കോയ തങ്ങളുടെ ജനനം.
പ്രാഥമിക വിദ്യാഭ്യാസം മാതാപിതാക്കളിൽ നിന്നാർജ്ജിച്ചു വിവിധ ദർസുകളിൽ (പള്ളിയിൽ നടത്തുന്ന മത വിദ്യാഭ്യാസ പ്രക്രിയ) നിന്നായി മതകീയ അറിവുകളിൽ പരിജ്ഞാനം നേടി.
തരീഖത്തുകളിലൂടെ  സൂഫിസത്തിലും അവഗാഹം നേടി.
സയ്യിദ് മുഹമ്മദ് ബുഖാരി കൊന്നാര , സയ്യിദ് അഹ്മദ്  ബുഖാരി കൊന്നാര എന്നിവരുൾപ്പെടുന്ന ഇദ്ദേഹത്തിൻറെ  പിതാമഹന്മാർ അദ്ധ്യാത്മ രംഗത്ത് പ്രശോഭിച്ചവരായിരുന്നു.
കൊന്നാരയും പരിസര പ്രദേശങ്ങളും മത മേധാവിത്വത്തിലേക്ക് പരിവർത്തിപ്പിച്ചെടുക്കാൻ ഇവർ നിദാനമായിരുന്നു.
വിയോഗാനന്തരം ഇവരുടെ സ്മൃതി കുടീരങ്ങൾ അക്കാലത്തെ പ്രധാന തീർത്ഥാടന കേന്ദ്രമായി മാറുകയും ചെയ്തു.
ഈയൊരു  അവസ്ഥാവിശേഷം പ്രദേശത്തെ ആത്മീയ നേതൃത്വം കൈയാളുന്നതിലേക്ക് കൊന്നാര തങ്ങന്മാരെ കൈപിടിച്ചുയർത്തി.
കൊന്നാര മുഹമ്മദ് കോയ തങ്ങളുടെ പിതാമഹൻ സയ്യിദ് അഹ്മദ് ബുഖാരി ബ്രിട്ടീഷ് വിരുദ്ധ സമര നായകനായിരുന്നു.
കുടുംബത്തിൻറെ പൂർവ്വ നിലപാടുകൾ കൊന്നാര സയ്യിദ് മുഹമ്മദ് കോയയെയും സ്വാധീനിച്ചു.
ജന്മിമാരുടെ പീഡനങ്ങൾക്കിരയാകുന്ന കുടിയൻമാർക്ക് ആശ്വാസമേകി കൊണ്ടായിരുന്നു കൊന്നാര സയ്യിദ് മുഹമ്മദ് കോയയുടെ സാമൂഹിക ഇടപെടലുകളുടെ തുടക്കം.
ആദ്യ കാലത്ത് കുടിയാന്മാരുൾപ്പെടെയുള്ള അഗതികൾക്ക് സാന്ത്വനം ഏകിയാണ് അദ്ദേഹം പ്രവർത്തിച്ചിരുന്നരെങ്കിലും കൊന്നാര തങ്ങന്മാരിലെ പ്രധാനിയായി മാറിയതോടെ കുടിയാന്മാരുടേതുൾപ്പെടെയുള്ള ജനകീയ പ്രശ്നങ്ങളിൽ അദ്ദേഹം സജീവമായി ഇടപെടാൻ തുടങ്ങി.
ജന്മിമാരുടെ ചൂഷണങ്ങളും ബ്രിട്ടീഷ് രാജിൻറെ അതിക്രമങ്ങളും അദ്ദേഹത്തെ വ്യാകുലപ്പെടുത്തി.
കൊന്നാര മഖാമിലെ സന്ദർശകനായിരുന്ന വാരിയൻ കുന്നത്ത് കുഞ്ഞഹമ്മദ് ഹാജി അടക്കമുള്ള സമര സേനാനികളിലൂടെയാണ് നിസ്സഹകരണ പ്രസ്ഥാനത്തെയും , കുടിയാൻ സംഘത്തെയും പറ്റി മുഹമ്മദ് കോയ തങ്ങൾ മനസ്സിലാക്കുന്നത്.
പിന്നീട് ഖിലാഫത്ത് പ്രവർത്തനങ്ങളിലേക്ക് ഹാജിയും ആലി മുസ്ലിയാരും തല്പരരായപ്പോൾ മുഹമ്മദ് കോയ തങ്ങളെയും ഇത് സ്വാധീനിച്ചു.
ഖിലാഫത്ത് പ്രസ്ഥാനത്തിന് വാഴക്കാടും പരിസരങ്ങളിലും  അകമഴിഞ്ഞ പിന്തുണ നൽകാൻ ആദ്ദേഹം മടികാട്ടിയില്ല.
1920 ആഗസ്റ്റ് 18 ന്  കോഴിക്കോട്  കടപ്പുറത്ത് മഹാത്മാ ഗാന്ധിയുടെയും ഷൗകത്തലിയുടെയും നേതൃത്വത്തിൽ നടന്ന ഖിലാഫത്ത് സ്വാതന്ത്ര്യ പ്രക്ഷോഭ യോഗത്തിൽ പ്രതേക ക്ഷണിതാവായി കൊന്നാര മുഹമ്മദ് കോയ തങ്ങൾ പങ്കെടുത്തു.
വിശിഷ്ടാഥിതികളായി കൊന്നാര തങ്ങളോടൊപ്പം ആലി മുസ്ലിയാർ , വാരിയൻ കുന്നത്ത് കുഞ്ഞഹമ്മദ് ഹാജി, ചെമ്പ്രശ്ശേരി കുഞ്ഞിക്കോയ തങ്ങൾ , കുമരംപുത്തൂർ സീതിക്കോയ തങ്ങൾ എന്നിവരും ഈ മഹാ യോഗത്തിൽ സംബന്ധിച്ചിരുന്നു .
ഇതോട് കൂടി ബ്രിട്ടീഷ് ഭരണകൂടത്തിനെതിരേ സന്ധിയില്ലാ സമരം പ്രഖ്യാപിച്ചു കൊണ്ട്  കൊന്നാര  തങ്ങൾ  രംഗത്തിറങ്ങി.
കൊന്നാര ദർസ് പ്രധാന അധ്യാപകനായിരുന്നു സയ്യിദ് മുഹമ്മദ് കോയ, കൊന്നാര പള്ളിയിൽ വെച്ച് മുഹമ്മദ് കോയ നടത്തുന്ന പഠന ക്ലാസ്സുകൾ , ആത്മീയ അനുഷ്ഠാനങ്ങൾ , കൊന്നാര മഖാം  കേന്ദ്രീകരിച്ചുള്ള നേർച്ച , രട്ടീബ് - മൗലിഡ് -ധിക്കർ- മാല സദസ്സുകൾ എന്നിവയെല്ലാം ബ്രിട്ടീഷ് വിരുദ്ധരുടെ കൂടിച്ചേരലുകളായി പരിണമിച്ചു.
കൊന്നാര തങ്ങളുടെ വീട്ടിൽ വിളിച്ചു ചേർത്ത ആദ്യ ഖിലാഫത്ത് കോണ്ഗ്രസ് സമ്മേളനത്തിൽ ഖിലാഫത്ത് കമ്മിറ്റികൾ രൂപീകൃതമായി.
കൊന്നാര ഖിലാഫത്ത് കമ്മിറ്റിയുടെ  നേതൃത്വം തങ്ങളിലർപ്പിതമായി.
തുടർന്ന് കേസുകൾ തീർപ്പാക്കുന്നതിനായി ഖിലാഫ കോടതിയും കൊന്നാര തങ്ങൾ ആരംഭിച്ചു.
ഖിലാഫത്ത് നേതാക്കളിൽ ഏറ്റവും പ്രായം കുറഞ്ഞ ആളായിരുന്നു മുഹമ്മദ് കോയ മുപ്പത് വയസ്സായിരുന്നു അദ്ദേഹത്തിന് എന്നാണു മാധവൻ നായരുടെ നിഗമനം.
ആദ്യ ഘട്ടത്തിൽ സമാധാനപരമായി ആയിരുന്നു തങ്ങളുടെ ബ്രിട്ടീഷ് വിരുദ്ധ പ്രക്ഷോഭങ്ങളെങ്കിൽ 1921 ആഗസ്റ്റ് മാസത്തോടെ സായുധ പോരാട്ടമായി അത് മാറി.
പട്ടാള അതിക്രമണങ്ങളെ തുടർന്ന് 1921 ആഗസ്റ്റ് 19ന് രാത്രി  തിരൂരങ്ങാടിയിൽ  നടന്ന യോഗത്തിൽ കൊന്നാര തങ്ങൾ പങ്കെടുത്തു.
ആലി മുസ്ലിയാർ, വാരിയൻ  കുന്നത്ത് കുഞ്ഞഹമ്മദാജി, ചെമ്പ്രശ്ശേരി കുഞ്ഞിക്കോയ തങ്ങൾ , കുമരംപുത്തൂർ  സീതി കോയ തങ്ങൾ , കാരാട്ട് മൊയ്തീൻ  കുട്ടി ഹാജി തുടങ്ങിയവരായിരുന്നു യോഗത്തിൽ പങ്കെടുത്തിരുന്നത്.
സമാധാന പരമായി പ്രശ്നപരിഹാരം കാണണമെന്ന ആലി മുസ്ലിയാരുടെ അഭിപ്രായത്തെ യോഗം പിന്താങ്ങി.
എന്നാൽ 20 ന് നടന്ന പട്ടാള വെടിവെപ്പോടെ ഖിലാഫത്ത്- ബ്രിട്ടീഷ് യുദ്ധം പൊട്ടിപുറപ്പെടുകയും 200 അംശങ്ങൾ കേന്ദ്രീകരിച്ചു പുതിയ രാജ്യം രൂപീകൃതമാവുകയും ചെയ്തു.
കൊന്നാര വാഴക്കാട് പ്രദേശങ്ങളിലെ അധികാര സ്ഥാനീയൻ കൊന്നാര തങ്ങളായിരുന്നു.
ആഗസ്റ്റ് 22ന് രാത്രി വാരിയൻ കുന്നത്ത്  കുഞ്ഞഹമ്മദാജിയുടെ വീട്ടിൽ  വച്ച് നടന്ന പ്രഥമ വിപ്ലവ സർക്കാർ യോഗത്തിൽ കൊന്നാര തങ്ങൾ പങ്കെടുത്തു.
സർക്കാരിൻറെ നയങ്ങൾ പാകപ്പെടുത്തി.
വിപ്ലവ പ്രദേശങ്ങൾ തിരിച്ചു പിടിക്കാനായി ബ്രിട്ടീഷ് രാജിലെ മൂന്നിൽ ഒന്ന് സൈനികരും മലബാറിൽ വിന്യസിക്കപ്പെട്ടു.
ബ്രിട്ടീഷ്  പോലീസ്  ജനറൽ ആർമിറ്റേജ്, ബ്രിട്ടീഷ് രാജ് ഇന്റലിജിൻസ് തലവൻ മോറിസ് വില്യംസ്, പട്ടാള തലവൻ ജനറൽ ബാർനെറ്റ് സ്റ്റുവേർട്  എന്നിവർ നേരിട്ട് മലബാറിൽ തമ്പടിച്ചു യുദ്ധ തന്ത്രങ്ങൾ മിനഞ്ഞു .
ഡോർസെറ്റ്, യനിയർ, ലിൻസ്റ്റൺ,  രജതപുത്താന, ഖൂർഖ, ചിൻ, കച്ചിൻ,  തുടങ്ങി ബ്രിട്ടീഷ് സൈന്യത്തിലെ പ്രശസ്തമായ മുഴുവൻ റെജിമെന്റുകളും മലബാറിലേക്ക് വിന്യസിക്കപ്പെട്ടു.
രണ്ടാം മഹാ ലോക യുദ്ധത്തിന് ശേഷം ബ്രിട്ടീഷ്  സാമ്രാജ്യം നടത്തിയ ഏറ്റവും വലിയ സൈനിക നീക്കമായിരുന്നു ഇത് എന്നത് ബ്രിട്ടന് നേരിട്ട കനത്ത തിരിച്ചടി വ്യക്തമാക്കുന്നു.
മാധവൻ നായരുടെ ഭാഷയിൽ പറഞ്ഞാൽ മുഗൾ സാമ്രാജ്യം കീഴടക്കുവാനായി 1854 ഇൽ ബ്രിട്ടൻ നടത്തിയ സൈനിക നീക്കത്തിന് ശേഷം ഇന്ത്യ സാക്ഷ്യം വഹിച്ച ഏറ്റവും വലിയ പോരാട്ടമായിരുന്നു 1921 ഇൽ മലബാറിൽ അരങ്ങേറിയത്.
സയ്യിദ് മുഹമ്മദ് കോയ തങ്ങൾ കൊന്നാരയിലും പരിസരത്തും കനത്ത പോരാട്ടമായിരുന്നു ബ്രിട്ടീഷുകാർക്ക് എതിരെ കാഴ്ച്ച വെച്ചത് .
ഗറില്ല യുദ്ധ മുറകളിലെ തങ്ങളുടെ സാമർഥ്യം ബ്രിട്ടീഷ് സൈനികരെ വല്ലാതെ വലച്ചു.
കൊന്നാരയിലെ അതിർത്തി കടക്കാൻ പോലും ബ്രിട്ടീഷ് പട്ടാളത്തിനായില്ല എന്നത് പോരാട്ടങ്ങളുടെ വീര്യം വ്യക്തമാക്കി തരുന്നുണ്ട്.
ചാലിയാർ പുഴയിലും , മണലിൽ കുഴികളെടുത്തും ഒളിച്ചിരിക്കുന്ന   മാപ്പിള പോരാളികൾ ബ്രിട്ടീഷ് റെജിമെന്റുകളുടെ മുഴുവൻ ഭീതി സ്വപ്നമായി മാറിയതോടെ അതിർത്തി കടക്കാൻ ശ്രമിക്കാതെ പുഴയുടെ മറുഭാഗത്ത് വലിയ പീരങ്കികളും മിഷീൻ ഗണ്ണുകളും സ്ഥാപിച്ചുള്ള  യുദ്ധ തന്ത്രത്തിലേക്ക് ബ്രിട്ടീഷ് സൈന്യം മാറിയതോടെ മാപ്പിള പോരാളികൾക്ക് വ്യാപകമായ ആൾ നഷ്ടം ഉണ്ടാകാൻ തുടങ്ങി.
ഇത്തരം അക്രമണങ്ങളിൽ കൊന്നാര പള്ളിക്കും മഖാമിന് കേടുപാടുകൾ സംഭവിച്ചു.
ചാലിയപ്പുറം മുസ്ലിം ദേവാലയം പട്ടാളം ആക്രമിക്കുന്ന വാർത്തയറിഞ്ഞു കൊന്നാര സയ്യിദ് മുഹമ്മദ് കോയ തങ്ങൾ അവിടേക്ക് കുതിച്ചു.
മുഹമ്മദ് കോയയും ഇരുനൂറോളം സഖാക്കളും പട്ടാളവുമായി എതിരിട്ടു.
ഖിലാഫത്ത് സേനയുമായി പിടിച്ചു നിൽക്കാനാകാതെ ബ്രിട്ടീഷ് പട്ടാളം പിന്തിരിഞ്ഞോടി.
പിറ്റേന്ന് പട്ടാളം തമ്പടിച്ചിരുന്ന ചെറുവാടി പട്ടാള ക്യാമ്പ് ഖിലാഫത്ത് പ്രവർത്തകർ ആക്രമിച്ചു വ്യാപക നാശനഷ്ടങ്ങൾ വരുത്തി  തുടർന്ന് കൊന്നാര ബ്രിട്ടീഷ് സൈന്യം ആക്രമിച്ചു.
മൂന്ന് മണിക്കൂറോളം നീണ്ടുനിന്ന  യുദ്ധത്തിൽ കൊന്നാരയിലെ  മാപ്പിള യോദ്ധാക്കളിൽ ഭൂരിഭാഗവും കൊല്ലപ്പെട്ടു.
ക്യാപ്റ്റൻ അടക്കം നിരവധി ബ്രിട്ടീഷ് പട്ടാളക്കാർക്കും ജീവഹാനി നേരിട്ടു.
ഇതേതുടർന്ന് ഒളി യുദ്ധത്തിലേക്ക് തങ്ങളും കൂട്ടരും ചുവടുകൾ മാറ്റി.
ഖിലാഫത്ത് നേതാവ് അബ്ദുവിനോടൊപ്പം  ഊർങ്ങാട്ടിരി കേന്ദ്രമാക്കി  ബ്രിട്ടീഷ് പട്ടാളത്തിനെതിരെ പടപൊരുതിയ കൊന്നാര തങ്ങൾ പിന്നീട് കോഴിക്കോട് താലൂക്കിലെ മലനിരകൾ കേന്ദ്രീകരിച്ചു പോരാട്ടം വ്യാപിപ്പിച്ചു ആലി മുസ്ലിയാർ , ചെമ്പ്രശ്ശേരി തങ്ങൾ , സീതിക്കോയ തങ്ങൾ , വാരിയൻ കുന്നത്ത്  എന്നീ വിപ്ലവ നേതാക്കൾ ഒക്കെയും പിടികൂടപ്പെട്ടിട്ടും വിപ്ലവ പ്രദേശങ്ങൾ പൂർണ്ണമായും കൈപ്പിടിയിൽ ഒതുക്കാൻ ബ്രിട്ടന് കഴിഞ്ഞിരുന്നില്ല.
കൊന്നാര തങ്ങളുടെയും കാരാട്ട് മൊയ്തീൻ കുട്ടി ഹാജിയുടെയും നേതൃത്വത്തിലുള്ള ചെറുത്ത് നിൽപ്പുകളായിരുന്നു ഇതിന് കാരണം.
ഇതോടെ എന്ത് വിലയും കൊടുത്ത് തങ്ങളെ പിടികൂടാൻ ബ്രിട്ടീഷ് സൈന്യം കളത്തിലിറങ്ങിയതോടെ .
പോരാട്ടം കനത്തു .
ഇതിനകം കൊന്നാര തങ്ങളുടെ സഹോദരന്മാർ പട്ടാള പിടിയിലകപ്പെട്ടിരുന്നു.
മുഹമ്മദ് വലിയുണ്ണി തങ്ങൾ ബ്രിട്ടീഷ് സൈന്യത്താൽ കൊല്ലപ്പെട്ടു,  ഇമ്പിച്ചിക്കോയ തങ്ങളെ ആൻഡമാനിലേക്ക് നാട് കടത്തി.
ചാലിയപ്രുറത്ത് കോയക്കുട്ടി തങ്ങൾ  12 വർഷ ജയിൽ ശിക്ഷ ഏറ്റുവാങ്ങി.
ബെല്ലാരി ജയിലിലടക്കപ്പെട്ട മുഹമ്മദ് ചെറുകുഞ്ഞിക്കോയ തങ്ങൾ പീഡനങ്ങളെ തുടർന്ന് രക്തസാക്ഷിയായി.
ആറ്റക്കോയ തങ്ങൾ , കോലോത്ത് പടി കോയക്കുട്ടി തങ്ങൾ , എറക്കോടൻ  ഇബ്റാഹിം, എറെക്കോടൻ  ചെറിയ മോയിന് കുട്ടി ഹാജി, പാലക്കൽ  അബൂബക്കർ  മുസ്ലിയാർ , ചെറുവലത്ത് ഉസ്മാൻ, എഴുത്തുംതൊടി ചേക്കു മൊല്ല, ചോലക്കര അഹ്മദ് ,തുടങ്ങി കൊന്നാരയിലെ വിപ്ലവ നേതൃത്വംമുഴുവനായും  സൈന്യത്തിൻറെ പിടിയിലകപ്പെട്ടു.
ക്രൂരമായ പകപോക്കലുകൾക്ക് ശേഷം ഇവരിൽ പലരെയും കൊലപ്പെടുത്തുകയോ ആന്തമാനിലേക്ക് നാടുകടത്തുകയോ ചെയ്തു.
പാലാക്കാം തൊടി അവോക്കർ മുസ്ലിയാറിനോടൊപ്പം ചേർന്ന് കോഴിക്കോട് താലൂക്കിലെ കിഴക്കൻ മലനിരകൾ കേന്ദ്രീകരിച്ചു മാസങ്ങളോളം അത്യുഗ്രപോരാട്ടം നടത്താൻ നടത്തിയ സയ്യിദ് കോയക്കായി.
ആക്രമണത്തിനിടെ പരിക്കേറ്റ് അവോക്കാർ മുസ്ലിയാരും, കൊന്നാര മുഹമ്മദ് തങ്ങളും അസുഖബാധിതരായെന്ന വാർത്ത ലഭിച്ച ബ്രിട്ടീഷ് പട്ടാളം അവർ തമ്പടിച്ചിരുന്ന വളഞ്ഞു ഭക്ഷണവും  വെള്ളവും ലഭിക്കാതെ വിപ്ലവ സംഘത്തെ ഉപരോധത്തിലാക്കി.
1922 ആഗസ്റ്റ് 25ന്  കൊന്നാര തങ്ങളും  സൈന്യത്തിൻറെ പിടിയലായി .
കോയമ്പത്തൂർ  സെൻട്രൽ ജയിലിലേക്ക് മാറ്റിയ തങ്ങളെ  ബ്രിട്ടീഷ് രാജാവിനെതിരെ യുദ്ധം നയിച്ചു, രാജ്യദ്രോഹ പ്രവർത്തനങ്ങളിൽ ഏർപ്പെട്ടു എന്നീ കുറ്റങ്ങൾ ചുമത്തി   പെഷ്യൽ ജഡ്ജി ജാക്സൺ വധശിക്ഷയ്ക്ക് വിധിച്ചു.
1923 മാർച്ച് 23ന് ശിക്ഷ നടപ്പാക്കി തൂക്കി കൊന്നു .
കൊന്നാര തങ്ങൾ വലയിലായതോടെ ഒരു വർഷം 5 ദിവസവും  നീണ്ടു നിന്ന മലബാറിലെ ബ്രിട്ടീഷ് വിരുദ്ധ വിപ്ലവ പോരാട്ടങ്ങൾക്ക്   അറുതിയായി അവലംബം
കൊന്യാക്ക് (ജനവിഭാഗം) ഇംഗ്ലീഷ് വിലാസം https://ml.wikipedia.org/wiki/Konyak_people കൊന്യാക്ക് പടയാളികൾ
മ്യാൻമാറിലും ഇന്ത്യയിലെ നാഗാലാൻഡിലും അരുണാചലിലും വസിക്കുന്ന നാഗർ വിഭാഗം ആദിവാസികളാണ് കൊന്യാക്ക് (ജനവിഭാഗം) .
സ്വന്തം ഗ്രാമത്തിലേക്ക് നുഴഞ്ഞുകയറുന്നവരുടേയും ഗോത്രത്തിന്റെ ശത്രുക്കളുടേയും ശിരസ്സ് കൊയ്തെടുത്ത് വീടിന് മുന്നിൽ പ്രദർശിപ്പിച്ചു ഊറ്റം കൊളളുന്ന പോരാളി വംശമായിരുന്നു ഇവർ , .
തലവേട്ട ഒഴികെയുള്ള ആദിമകാല പാരമ്പര്യവും ആചാരങ്ങളും ഇന്നും പിന്തുടരുന്ന വീര ഗോത്രമായ കൊന്യാക്കുകൾക്ക് കറുപ്പും കാട്ടിറച്ചിയും ഒഴിവാക്കാനാവാത്തവയാണ്.
ഗോത്രരാജാവിന്റെ കൊട്ടാരത്തിന്റെ നേർ പകുതി ഇന്ത്യയിലും പകുതി മ്യാന്മാറിലുമാണ്.
രാജ്യാന്തര അതിർത്തികൾ എന്ന പദവിയില്ലാതെ അവിടെയുള്ളവർ ആ അദൃശ്യരേഖ മറികടന്നു ജീവിക്കുന്നു.
ചരിത്രം ഒരു കൊന്യാക്കു് ഗ്രാമം
19 നൂറ്റാണ്ട് വരെ പുറം ലോകവുമായി ബന്ധമില്ലാതെ ജീവിച്ച ഒരു ഗോത്രജനതയായിരുന്നു കൊന്യാക്കുകൾ.
മറ്റു ഗോത്രങ്ങളോട് കലഹിച്ചും സൂര്യനെയും ചന്ദ്രനെയും ദൈവമായി ആരാധിച്ചും കഴിഞ്ഞിരുന്ന ദോൻയി പോളോ വിശ്വാസികൾ ആയിരുന്നു അവർ.
ബ്രിട്ടീഷ് ഭരണത്തോടെ,  ക്രിസ്ത്യൻ മിഷണറിമാർ നാഗാലാൻഡിലെത്തുകയും വിദ്യാഭ്യാസ സൗകര്യങ്ങൾ ഒരുക്കുകയും ചെയ്തു.
അതോടൊപ്പം മതപരിവർത്തനവും നടന്നു.
ഇപ്പോൾ ക്രീസ്തീയ വിശ്വാസികളാണ് ഭൂരിപക്ഷവും.
കൊന്യാക്കുകളുടെ പ്രധാന തൊഴിൽ കൃഷിയാണ് .
കരകൃഷിയാണ് കൂടുതലും.
കുന്നിൻ ചെരിവുകളിൽ കാട് വെട്ടിത്തെളിച്ചു അരിയും തിനയും ചോളവും കൃഷി ചെയ്യുന്നു.
കോഴി , പന്നി തുടങ്ങിയ ജീവികളേയും ഇവർ വളർത്തുന്നു.
അന്ധവിശ്വാസങ്ങൾ കൊന്യാക്കുകൾ വേട്ടയാടിയ വന്യമൃഗക്കൊമ്പുകൾ പ്രദർശിപ്പിട്ടിരിക്കുന്നു.
പ്രകൃതിദുരന്തങ്ങളും പകർച്ചവ്യാധികളും  മറ്റ് ദുരന്തങ്ങളും ഉണ്ടാവുന്നതിന് കാരണം മാന്ത്രികശക്തിയുടെ കുറവുകൊണ്ടാണെന്ന് ഇവർ വിശ്വസിക്കുന്നു.
വീരന്മാർ കൊയ്തെടുത്ത് കൊണ്ടുവരുന്ന  അന്യ ഗോത്രക്കാരുടേയോ ശത്രുവിന്റേയോ ആത്മാവ് തങ്ങളുടെ ഗ്രാമം കാക്കുമെന്ന് കൊന്യാക്കുകൾ വിശ്വസിച്ചിരുന്നു.
ഇങ്ങനെ ശത്രുക്കളുടെ ശിരസ്സുകൊണ്ടുവരുന്ന പോരാളിയുടെ മുഖത്ത് പച്ച കുത്തും.
ഇത് വലിയ ചടങ്ങാണ്.
പോരാളിയെ അനുഗമിച്ചവരുടെ നെഞ്ചിലാണ് പച്ചകുത്തുക.
കൊല്ലപ്പെട്ടവന്റെ തലയോട്ടികൊണ്ടു വീടിന്റെ പൂമുഖം അലങ്കരിക്കും.
തലവെട്ടിയ എണ്ണം സൂചിപ്പിക്കാൻ അത്രയും വെങ്കല രൂപങ്ങൾ ലോക്കറ്റായി തൂക്കിയിടും.
ശത്രുക്കളുടെ തല വെട്ടിയെടുത്ത് ഗ്രാമത്തിലേക്ക് കൊണ്ടുവരുന്നവരെ യഥാർത്ഥ കൊന്യാക്ക് നായകായി പരിഗണിച്ചിരുന്നു.
ഒരു മനുഷ്യന്റെ തല വെട്ടിക്കൊണ്ടു വരാൻ സാധിക്കാതെ വരുന്നത് ഒരു വൻ മാനഭംഗമായി ഇവർ കരുതുകയും ചെയ്യുന്നു.
മറ്റ് നാഗ ഗോത്രക്കാരുമായി പലപ്പോഴും പോരാടിക്കും.
രാജകുമാരിക്ക് വേണ്ടിയോ കൃഷിയിടത്തിനോ നദിക്കോ വേണ്ടിയും മറ്റു ഗോത്രങ്ങളുമായി യുദ്ധമുണ്ടാകും.
തലവെട്ടൽ തുടങ്ങിയ പ്രാകൃതരീതികളെല്ലാം സർക്കാർ 1959 ൽ നിയമം മൂലം നിരോധിച്ചു.
എങ്കിലും വിദൂര ഗ്രാമങ്ങളിൽ ഇത്തരം അന്ധവിശ്വാസങ്ങൾ പൂർണ്ണമായും ഇല്ലാതെയായിട്ടില്ല എന്ന് കരുതേണ്ടിയിരിക്കുന്നു.
ചിത്രശാല കൊന്യാക്ക് പുരുഷൻ കൊന്യാക്ക് വനിത കൊന്യാക്കുകൾ ഉപയോഗിക്കുന്ന ചൂരൽ/മുള കൊട്ട കൊന്യാക്കുകളുടെ കലാരൂപങ്ങൾ ചൂരൽ കൊണ്ടുള്ള അരഞ്ഞാണം ധരിച്ച കൊന്യാക്കുകൾ കൊന്യാക്കുകളുടെ പരമ്പരാഗത ആഭരണം അവലംബം പുറംകണ്ണികൾ Ethnologue profile
കൊപാഹ്യൂ അഗ്നിപർവതം ഇംഗ്ലീഷ് വിലാസം https://ml.wikipedia.org/wiki/Copahue
ചിലിയുടെയും അർജന്റീനയുടെയും തെക്കൻ പൊതു അതിർത്തിയിലാണ് കൊപാഹ്യൂ അഗ്നിപർവതം സ്ഥിതിചെയ്യുന്നത്.
ആൻഡീസിലെ 2965 മീറ്റർ ഉയരമുള്ള കൊപാഹ്യൂ  ഈ മേഖലയിലെ ഏറ്റവും സജീവമായ അഗ്നിപർവതങ്ങളിലൊന്നാണ്. 'കൊപാഹ്യൂ' എന്ന വാക്കിന് 'സൾഫർ ജലം' എന്നാണർത്ഥം.
2012 ഡിസംബറിലും, 27 മേയ് 2013 നും അഗ്നിപർവതം തീ തുപ്പാൻ തുടങ്ങുന്നതായി ചിലി അതിജാഗ്രതാ നിർദ്ദേശം പുറപ്പെടുവിച്ചിരുന്നു.
ഇതോടെ സമീപപ്രദേശങ്ങളിലെ ആളുകളെ ഒഴിപ്പിക്കുകയുണ്ടായി.
ഈ മേഖലയിലെ സജീവമായ അഗ്നിപർവ്വതങ്ങളിലൊന്നാണിത്.
അവലംബം 1 2 ↑ ↑ {{ cite news }} : Check date values in: | accessdate= and | date= ( help ) ↑ അധിക വായനക്ക് (in Spanish; also includes volcanoes of Argentina, Bolivia, and Peru)
ഡെങ്ക്വാക്സിയ ഇംഗ്ലീഷ് വിലാസം https://ml.wikipedia.org/wiki/Dengvaxia ഈഡിസ് ഈജിപ്തി കൊതുക്.
കൊതുക് പരത്തുന്ന രോഗങ്ങളിൽ ഏറ്റവും അപകടകാരിയായ ഡെങ്കിപ്പനിക്കെതിരെ വികസിപ്പിച്ചെടുത്തിട്ടുള്ള ഒരു പ്രതിരോധമരുന്നാണ് ഡെങ്ക്വാക്സിയ (Dengvaxia).
ഒമ്പതു വയസ്സിനും നാൽപ്പത്തിയഞ്ചു വയസ്സിനുമിടയിൽ പ്രായമുള്ള രോഗികളിൽ ഈ മരുന്ന് ഉപയോഗിച്ചുവരുന്നു.
ഫ്രഞ്ച് കമ്പനിയായ സനോഫി പാസ്റ്ററാണ് ഇത് നിർമ്മിക്കുന്നത്.
ഡെങ്കി പ്രതിരോധത്തിനായി ഉപയോഗാനുമതി ലഭിച്ച ആദ്യത്തെ പ്രതിരോധ മരുന്നാണ് ഡെങ്ക്‌വാക്സിയ.
പതിനഞ്ചു രാജ്യങ്ങളിലായി 40,000-ത്തോളം പേരിൽ പരീക്ഷിച്ചു നോക്കിയതിനുശേഷമാണ് ഇതിന് അനുമതി ലഭിച്ചത്.
അനുമതി നൽകിയ ആദ്യരാജ്യം മെക്സിക്കോ ആണ്.
ഈഡിസ് പെൺകൊതുകുകൾ പരത്തുന്ന മാരക രോഗങ്ങളിലൊന്നായ ഡെങ്കിപ്പനി ബാധിച്ച് വർഷംതോറും 22,000 പേർ മരിക്കുന്നു.
പ്രതിവർഷം 40 കോടി പേരെ ഈ രോഗം ബാധിക്കുന്നതായി ലോകാരോഗ്യസംഘടനയുടെ കണക്കുകൾ സൂചിപ്പിക്കുന്നു.
രോഗത്തിനെതിരെ ഫലപ്രദമായ പ്രതിരോധ മരുന്നുകൾ ഇതുവരെ കണ്ടെത്തിയിരുന്നില്ല.
ഡെങ്ക്‌വാക്സിയ ഉപയോഗിക്കുന്നതിലൂടെ ഡെങ്കിപ്പനി ബാധിച്ചുള്ള ആശുപത്രി വാസം എൺപതു ശതമാനത്തോളം കുറയ്ക്കാൻ കഴിയുമെന്നാണ് വിലയിരുത്തപ്പെടുന്നത്.
ഡെങ്കിപ്പനി
ഡെങ്കൂ (Dengue) വൈറസ് മൂലമുണ്ടാകുന്ന രോഗമാണ് ഡെങ്കിപ്പനി (Dengue Fever).
പ്രാണികളിലൂടെ പകരുന്ന ഫ്ളാവി വൈറസുകളുടെ ഗണത്തിൽപ്പെടുന്നവയാണ് ഡെങ്കൂ വൈസുകൾ.
ഇവയുടെ 4 സീറോടൈപ്പുകളെ (Serotypes) (ഡെങ്കി 1, ഡെങ്കി 2, ഡെങ്കി 3, ഡെങ്കി 4) ഇതുവരെ തിരിച്ചറിഞ്ഞിട്ടുണ്ട്.
ഏതെങ്കിലും ഒരിനം ഡെങ്കിവൈറസ്
ബാധിക്കുന്നവർക്കാണ് ഡെങ്കിപ്പനി ഉണ്ടാകുന്നത്.
ഈഡിസ് (Aedes) ജനുസിലെ, ഈജിപ്തി (aegypti), അൽബോപിക്ട്സ് (albopictus) എന്നീ ഇനം പെൺ കൊതുകുകളുടെ ഉമിനീർ ഗ്രന്ഥികളിൽ ഡെങ്കൂ വൈസുകൾക്കു ജീവിക്കാൻ സാധിക്കും.
ഈ കൊതുകുകൾ കടിക്കുന്നതിലൂടെയാണ് രോഗം പകരുന്നത്.
ഒന്നിലധികം ഇനം ഡെങ്കിവൈറസുകൾ
ഒരേ വ്യക്തിയെ വീണ്ടും
ആക്രമിക്കുമ്പോഴാണ്
രക്തസ്രാവത്തോടെയുള്ള
ഡെങ്കിപ്പനി ഉണ്ടാവുന്നത്.
ഡെങ്കിപ്പനിയുടെ വളരെ മാരകമായിട്ടുള്ള അവസ്ഥയാണിത്.
ഉഷ്ണ, മിതോഷ്ണ പ്രദേശങ്ങളിൽ ഈ രോഗം കൂടുതലായി കണ്ടുവരുന്നു.
1635-ൽ ഫ്രഞ്ച് വെസ്റ്റ് ഇൻഡിസിലാണ്  രോഗം ആദ്യമായി രേഖപ്പെടുത്തിയത്‌.
ഇന്ത്യയിൽ 1950-60 കാലഘട്ടത്തിലാണ് രോഗം തിരിച്ചറിഞ്ഞത്.
രാജ്യത്ത് 2015-ൽ മാത്രം  90,000 പേർ ഈ രോഗത്തിനു ചികിത്സ തേടുന്നുണ്ടായിരുന്നു.
ഡെങ്കിപ്പനിക്കു ഫലപ്രദമായ ചികിത്സ നിലവിലില്ല.
രോഗലക്ഷണങ്ങൾ
മനസ്സിലാക്കി ചികിത്സിക്കുകയാണ് പതിവ്.
ശരീരത്തിലെ ദ്രാവകനഷ്ടം
നികത്തുന്നതിനായി ധാരാളം വെള്ളം കുടിക്കുക, നല്ലതുപോലെ വിശ്രമിക്കുക, പനി കുറയുന്നതിനായി പാരസെറ്റാമോൾ പോലുള്ള മരുന്നുകൾ കഴിക്കുക, സന്ധിവേദന കുറയ്ക്കുന്നതിനുള്ള മരുന്നുകൾ നൽകുക എന്നീ മാർഗ്ഗങ്ങളാണ് സ്വീകരിച്ചുവരുന്നത്.
ഡെങ്കിപ്പനി തടയുന്ന പ്രതിരോധ മരുന്ന് (വാക്സിൻ) കണ്ടെത്തുന്നതിനുള്ള ഗവേഷണങ്ങൾ ലോകത്തിന്റെ പല ഭാഗത്തും നടന്നിരുന്നു.
ചില മരുന്നുകൾ കണ്ടെത്തിയിരുന്നെങ്കിലും അവയ്ക്കൊന്നും ഉപയോഗ അനുമതി ലഭിച്ചിരുന്നില്ല.
ഫ്രഞ്ച് കമ്പനിയായ സനോഫി പാസ്റ്റർ വികസിപ്പിച്ചെടുത്ത ഡെങ്ക്വാക്സിയ എന്ന പ്രതിരോധ മരുന്നിനാണ് ആദ്യമായി ഉപയോഗാനുമതി ലഭിച്ചത്.
വ്യത്യസ്ത തരം ലക്ഷണങ്ങളോടു കൂടിയ നാലുതരം ഡെങ്കി വൈസുകളെയും ഇത് പ്രതിരോധിക്കുന്നതായി തെളിഞ്ഞിട്ടുണ്ട്.
അതിനാൽ ഇതിനെയൊരു ടെട്രാവാലന്റ് വാക്സിനായി ഉപയോഗിക്കുന്നു.
സനോഫി പാസ്റ്റർ
ഫ്രാൻസിന്റെ തലസ്ഥാനമായ പാരീസിൽ സ്ഥിതിചെയ്യുന്ന പ്രശസ്ത മരുന്നു നിർമ്മാണക്കമ്പനിയാണ് സനോഫി.
1973-ലാണ് ഇത് സ്ഥാപിക്കപ്പെട്ടത്.
മരുന്നുകൾ, വാക്സിനുകൾ, ഡ്രഗ്സ് എന്നിവയാണ് ഇവിടുത്തെ പ്രധാന ഉല്പ്പന്നങ്ങൾ.
കമ്പനിയിൽ വാക്സിനുകൾ (പ്രതിരോധ മരുന്ന്) നിർമ്മിക്കുന്നതിനുള്ള വിഭാഗമാണ് സനോഫി പാസ്റ്റർ (Sanofi Pasteur).